นศ.ชายไทย กลับจากอียิปต์ ติด “โควิด” 1 ราย ป่วยสะสม 3,158 คน ในปท.เป็นศูนย์ติดต่อ 31 วัน
"พญ.พรรณประภา" ผู้ช่วยโฆษก ศบค. เผยนศ.ชายไทย กลับจากอียิปต์ ติดเชื้อ “โควิด” 1 ราย ยอดป่วยสะสม 3,158 คน ในประเทศเป็นศูนย์ติดต่อกัน 31 วัน! 
"พญ.พรรณประภา" ผู้ช่วยโฆษก ศบค. เผยนศ.ชายไทย กลับจากอียิปต์ ติดเชื้อ “โควิด” 1 ราย ยอดป่วยสะสม 3,158 คน ในประเทศเป็นศูนย์ติดต่อกัน 31 วัน!
25 มิ.ย. 2563

แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 25 มิ.ย.63 เมื่อเวลา 11.30 น. ที่สำนักปลัดกระทรวงสาธารณสุข
โดยระบุว่า พบผู้ติดเชื้อโควิด-19 เพิ่ม 1 ราย โดยเป็นคนไทยที่เดินทางกลับจากต่างประเทศ และเข้าพักยังสถานที่เฝ้าระวังที่รัฐจัดให้ (State Quarantine) ทำให้ยอดผู้ป่วยยืนยันสะสมอยู่ที่ 3,158 ราย รักษาหายเพิ่ม 12 ราย รักษาหายแล้; 3,038 ราย ยังรักษาอยู่ 62 ราย ไม่มีผู้เสียชีวิตเพิ่ม ยอดผู้เสียชีวิตรวม ยังคงอยู่ที่ 58 ราย
สำหรับผู้ป่วยยืนยันรายใหม่ เป็นนักศึกษาชาย อายุ 24 ปี เดินทางกลับจากอียิปต์ ถึงไทยวันที่ 9 มิ.ย. เข้าพักที่ State Quarantine ใน จ.ชลบุรี ตรวจหาเชื้อครั้งแรก วันที่ 13 มิ.ย. ผลไม่พบเชื้อ ตรวจหาเชื้อครั้งที่ 2 วันที่ 23 มิ.ย. ผลตรวจพบเชื้อ โดยไม่มีอาการ จากประวัติพบมีผู้โดยสารเที่ยวบินเดียวกันติดเชื้อก่อนหน้านี้ 2 ราย ไม่มีอาการเช่นกัน